4Ps คืออะไร ?
4Ps คืออะไร ?
21 เม.ย. 2565

4Ps เป็นอีกหนึ่งทฤษฎียอดนิยมของวงการ Marketing ที่จะใช้วางแผนและกำหนดกลยุทธ์ในแต่ละส่วนให้เข้ากันได้อย่างลงตัว ซึ่งถูกคิดค้นโดย Philip Kotler และ E. Jerome McCarthy สองนักการตลาดชาวอเมริกัน
โดย 4Ps ประกอบด้วย
1. Product หรือผลิตภัณฑ์
เป็นการวิเคราะห์และกำหนดกลยุทธ์ที่เกี่ยวข้องกับตัวสินค้าหรือบริการของเรา
เช่น 
- สินค้าของเรามีคุณสมบัติอะไรบ้าง 
- มีความแตกต่างจากคู่แข่งหรือไม่
- ฉลากหรือบรรจุภัณฑ์มีลักษณะอย่างไร
2. Price หรือราคา
เป็นการวิเคราะห์และกำหนดกลยุทธ์การตั้งราคาของสินค้าในมุมมองของลูกค้า รวมถึงการเปรียบเทียบกับคู่แข่ง
เช่น 
- ตั้งราคาสินค้าเหมาะกับต้นทุนการผลิตหรือไม่
- ราคาของสินค้าเป็นอย่างไร เมื่อเทียบกับคู่แข่ง
- ราคาของสินค้า สอดคล้องกับคุณค่าที่ลูกค้าได้รับหรือไม่
3. Place หรือช่องทางการจัดจำหน่าย
เป็นการวิเคราะห์และกำหนดกลยุทธ์ในด้านการจัดส่งสินค้าของเรา โดยยึดหลักความมีประสิทธิภาพ ความถูกต้อง ความปลอดภัย และความรวดเร็ว
เช่น 
- ควรขายช่องทางไหนบ้าง ที่เหมาะกับกลุ่มลูกค้าของเรา
- หน้าร้าน หรือช่องทางการขาย มีการตกแต่งอย่างสวยงามหรือสอดคล้องกับสินค้าของเราหรือเปล่า
- สถานที่ตั้งของร้าน สะดวกแก่การเข้าถึงหรือไม่
- ใช้ผู้ขนส่งรายใดในการส่งมอบสินค้า ที่จะส่งได้ถูกต้อง และรวดเร็ว
4. Promotion หรือการส่งเสริมการตลาด
เป็นการวิเคราะห์และกำหนดกลยุทธ์ว่าจะกระตุ้นยอดขายของสินค้าได้อย่างไร
โดยมี 4 วิธีหลักคือ
- การส่งเสริมการขาย (Sales Promotion) เช่น กลยุทธ์ลดแลกแจกแถม
- การโฆษณา (Advertising) เช่น การโฆษณาผ่านช่องทางออนไลน์ หรือการจ้างดาราให้รีวิวสินค้า
- การใช้พนักงานขาย (Personal Selling) เช่น การโทรเพื่อเสนอขาย หรือพนักงานแนะนำสินค้าหน้าร้าน
- การประชาสัมพันธ์ (Public Relations) เช่น การกระจายข่าว หรือให้สัมภาษณ์ เพื่อสร้างภาพลักษณ์ที่ดีให้กับแบรนด์
ถ้าเราสังเกตดี ๆ หลักการของ 4Ps จะไม่ได้เน้นหลักการทำตลาดส่วนไหนเป็นพิเศษ เพียงแต่เป็นการสำรวจกิจการของเราจากทั้ง 4 มุมมอง เพื่อเชื่อมโยงในหลาย ๆ ปัจจัยของธุรกิจให้ไปในทิศทางเดียวกัน